Ньургуһун – дьааттаах үүнээйи. Киниэхэ киһи организмын сүлүһүрдэр анемонин диэн вещество баар. Ол эрэн, кинини үргээн баран 4-5 ыйынан дьаата сүппүтүн кэннэ туһаныахха сөп. Народнай медицинаҕа былыр былыргыттан ньургуһун эмп быһыытынан тутталлар. Тымныйыыга, хааны тохтоторго, температураны түһэрэргэ, бронхитка, астмаҕа, ньиэрбэ ыарыыларыгар туһаналлар. Ону таһынан ревматизмҥа, чесоткаҕа, ириҥэлээх бааска туттуллар.